Exqrch/javanese-Komodo-pixelgpt huggingface dataset:
Muhammad banjur bali menyang Mekah
Masjidil Aksa misuwur minangka "masjid paling adoh" sajeroning "surat Al-Isra" sajeroning Kuran
Lokasiné miturut tradhisi umat Islam ditafsiraké minangka situs Al-Haram Asy-Syarif ing Yerusalem, ing ngendi madeg sawijining masjid kanthi jeneng iki
Miturut tradhisi iki, istilah masjid kang sajeroning basa Arab kanthi barès tegesé "papan sujud", uga bisa tegesé panggonan-panggonan ngibadah monoteistik liyané kaya Haikal Sulaiman, kang sajeroning Kuran uga ingaran kanthi istilah "masjid"
Para sajarawan donya kulon Heribert Busse lan Neal Robinson duwé panemuyèn iku penafsiran kang dikarepaké
Maimunah binti Sa’ad sajeroning kadis ngenani ziarah menyang Masjidil Aksa nyebutaké: "Ya Nabi Allah, wènèhna fatwa marang aku ngenani Baitul Maqdis"
Nabi ngendika, "Panggonan dikumpulaké saka disebaraké (manungsa)
Mula tekanana lan "salat" ing jeroné
Amarga salat ing jeroné kaya salat 1.000 rakangat ing panggonan liya "
Maimunah takon manèh: "Kados pundi manawi kula botensaged "
"Mula wènèhana lenga kanggo madhangi
Sing sapa mènèhi iku kaya-kaya wong iku wis nekani panggonan iku." Kiblat sepisanan
Sajarah wigati Masjidil Aksa sajeroning agama Islam uga olèh panekanan amarga umat Islam nalika salat naté madhep kéblat arah menyang Al-Aqsa nganti patbelas utawa pitulas sasi sawisé prastawa ijrah menyang Madinah taun 624
Menurut Allamah Thabathaba'i, Allah nyiapaké umat Islam kanggo pindhah kéblat mau, pisanan kanthi ngungkapaké kisah ngenani Ibrahim lan putrané Ismail, donga-dongané kanggo Ka'bah lan Mekah, upayané yasa Baitullah (Ka'bah), sarta préntah ngresiki kanggo minangka papan ngibadah marang Allah
Sabanjuré kaudhunaké ayat-ayat Kuran kang mrintahaké umat Islam supaya ngadhep arah Masjidil Karam nalika salat
Owah-owahan arah kéblat minangka alesan kena apa Umar bin Khattab, salah siji Khulafaur Rasyidin, ora salat ngadhep watu Ash-Shakhrah ing Bukit Omah Suci utawa yasa yasan ing saubengé; sanajan nalika Umar rawuh ing kana taun 638, panjenengané ngenali watu mau kang diyakini minangka papan Muhammad miwiti lelungan munggah menyang swarga
Bab iki amarga miturut yurisprudensi Islam, sawisé arah kéblat wis pindhah, Kab'ah ing Mekah wis dadi luwih wigati tinimbang papan watu Ash-Shakhrah ing Bukit omah Suci mau
Miturut riwayat-riwayat kang umum misuwur sajeroning tradhisi Islam, Umar lumebu Yerusalem sawisé pénaklukan ing taun 638
Dicaritakaké yèn panjenengané ngendika karo Ka'ab Al-Ahbar, wong Yahudi kang wis lumebu Islam lan mèlu rawuh bebarengan saka Madinah, ngenani papan paling apik kanggo yasa masjid
Al-Ahbar mrayogakaké supaya masjid diyasa ing samburiné watu Ash-Shakhrah "..
mula kabèh Al-Quds (dumunung) ing ngarep panjenengan "
Umar ngendika, "Ka'ab, Panjenengan wis niru ajaran Yahudi"
Sanajan mangkono, sawisé pacelathon iku Umar nganggo jubahé miwiti ngresiki papan kang wis dikebaki runtah lan puing-puing mau
Semono uga kaum Muslim pengikuté mèlu ngresiki panggonan mau
Umar banjur ngayahi salat ing papan kang diyakini minangka papan salat Muhammad wektu Isra Mi'raj, lan Umar ing panggonan mau maca ayat-ayat Kuran saka Surat Sad
Mula saka iku, miturut riwayat mau Umar dianggep wis nyucèkaké manèh situs mau minangka masjid.
Ngèlingi kasucèn Bukit Omah Suci, minangka papan kang dipercaya naté dipigunakaké ndonga déning Ibrahim, Daud, lan Sulaiman, mula Umar ngadegaké siji omah ngibadah cilik ing pojok sisih kidul area mau
Sacara ati-ati panjenengané ngéndhani supaya watu Ash-Shakhrah ora dumunung antarané masjid iku lan Ka'bah, saéngga umat Islam mung bakal ngadhep arah Mekah waé nalika ngayahi ngibadah salat
Yerusalem déning akèh kalangan umat Islam dianggep panggonan kang suci, sarujuk karo penafsiran saka ayat-ayat suci Kuran lan manéka hadist
Abdallah El-Khatib duwé panemu yèn kira-kira ana pitung puluh papan sajeroning Kuran ing ngendi Yerusalem disebutaké kanthi kasirat
Yerusalem uga kerep ingaran-sebut sajeroning kitab-kitab hadist
Sawetara akadhemisi duwé panemu yèn status kasucèn Yerusalem manawa kadayan déning tuwuhing panyebaran sajinis genre sastra tinamtu, ya iku "Al-Fadhail" (sajarah kutha-kutha); saéngga kaum Muslim kang kainspirasi, mligi sajeroning période Umayyah, ngangkat status kasucèn kutha iku ngluwihi statusé miturut kitab suci
Akademisi-akadhemisi lainnya mempertanyakan keberadaan motif-motif pulitik Dinasti Umayyah, sehingga Yerusalem kemudian dianggap suci bagi umat Islam
Naskah-naskah abad tengahan, kaya déné uga tulisan-tulisan politis era modhèren, kapara mapanaké Masjidil Aksa minangka papan suci katelu tumrap umat Islam
Contoné, kitab Sahih Bukhari ngutip Abu Hurairah saka Muhammad, kang martakaké: "Aja nganti lelungan iku ngabotaké (panjenengan) kajaba menyang telu masjid ya iku Masjidil Karam, Masjid Rasulullah, lan Masjidil Aksa"
Kajaba iku, Organisasi Konferensi Islam (kang alesan ngadegaké “kanggo mbébasaké Al-Aqsa saka pendhudhukan Zionis [Israèl]") nyebut Masjidil Aksa sajeroning sawijining résolusi kang ngutuk tindakan-tindakan Israèl ing kutha iku, minangka papan paling suci katelu tumrap umat Islam.
Karanggadhung, Petanahan, Kebumèn Karanggadhung iku désa ing Kacamatan Petanahan, Kabupatèn Kebumèn, Provinsi Jawa Tengah, Indonésia
Karangreja, Petanahan, Kebumèn Karangreja (cara Indonésia: Karangrejo) iku désa ing Kacamatan Petanahan, Kabupatèn Kebumèn, Provinsi Jawa Tengah, Indonésia
Panjenenganipun nyerat artikel sarta buku-buku misuwur, ing antawisipun "The World I Live In dan The Story of My Life" (dipunketik kanthi aksara biasa lan Braille), ingkang dados literatur klasik ing Amérika lan dipunpertal dhumateng 50 basa
Panjenenganipun tedhak dhateng 39 nagari kanggé atur pangandikan kaliyan para présidhèn, ngempalaken dana kanggé tiyang-tiyang wuta lan budheg
Panjenenganipun miyos normal ing Tuscumbia, Alabama taun 1880
Ing yuswa 19 wulan, panjenenganipun nandhang panyakit anèh ingkang njalari wuta lan budheg
Panjenenganipun dados nakal lan boten saged dipunwulang ing yuswa 7 taun, saéngga tiyang sepuhipun manggihi Johanna (Anne) Mansfeld Sullivan Macy supados dados guru pribadi lan mentor
Annie nyipeng tangan Helen ing saandhaping toya lan kanthi basa isyarat, panjenenganipun paring pangandikan "T-O-Y-A" ing tangan sanèsipun
Nalika Helen nyipeng lemah, Annie ngandika "L-E-M-A-H" lan puniki dipunlampahi kathahipun 30 tembung per dinten
Helen dipunwulang kanggé maos liwat aksara braille dumugi mangertos punapa maksudipun
Helen nyerat, "Kula éling dinten ingkang paling wigatos salebeting gesang kula inggih punika nalika guru kula, Anne Mansfield Sullivan, dugi dhumateng kula." Kanthi telatèn, Annie mulang Helen kanggé ngandika liwat pocaping tutuk, saéngga Helen ngandika, "Perkawis ingkang saé piyambak lan paling éndah ingkang boten dipunpriksani utawi dipundumuk déning donya inggih punika prakawis ingkang dipunrumaos salebeting manah." Penjenenganipun sinau basa Prancis, Jerman, Yunani lan Latin
basa Prancis, Jerman, Yunani lan Latin liwat braille
Ing yuswa 20 taun, panjenenganipun kuliah ing Radcliffe College (cabang Univèrsitas Harvard), mirunggan wanita
Annie ngréncangi kanggé "spell textbooks", aksara satunggal mbaka satunggal, ingkang dipunparingaken dhateng tangan Helen
Namung 4 taun, Helen lulus kanthi prédhikat magna cum laude
Wikisource basa Inggris ndarbeni kaca perkawis
Perpustakaan Digital Donya Perpustakaan Digital Donya utawa World Digital Library (WDL) iku pabukon digital antarnegara sing diklola déning UNESCO lan "Library of Congress" (Perpustakaan Konggrès) duwèké Amérikah Sarékat
Perpustakaan iki diresmèkaké tanggal 21 April 2009 lan diangkah minangka sumber rujukan dhokumèn primèr dokumèn wigati donya sing bisa diaksès kanthi gratis
Misi pabukon iki kanggo ngembangaké pamahaman antarbangsa lan budaya, njembaraké kandhutan variasi lan isi ing internet, nyadiakaké bahan dhasar pengajaran kanggo pengajar, sarjana, lan peminat umum, sarta kanggo mnguwataké kamampuan lembaga-lembaga mitra lan nyiutaké kasenjangan digital intra- utawa antarnegara.
Flu babi Flu babi (Basa Inggris: "Swine influenza viruses" utawa SIV) iku tegesé kasus influenza sing disebabaké déning Orthomyxoviruses endemic sajeroning populasi babi
"Strains" SIV sing dikenali nganti dina iki diklasifikasèkaké minangka Influenzavirus C utawa salah siji saka warna-warna subtipe saka génus Influenzavirus A
Flu babi nulari manungsa saben taun lan lumrahé marang wong sing sesénggolan karo babi, sanadyan ana uga kasus panularan liwat manungsa
Gejalané kalebu: nggreges (demam), disorientasin, sendhi krasa kaku, muntah, lan ora sahar nganti tumekaning pati
Virus Influenza A sub tipe H1N1, H1N2, H3N1 lan H3N2 dikenali minangka jalaran infeksi SIV
Ing taun 2005 tinemu H5N1 nulari setengah saka populasi babi ing sawatara panggonan ing Indonesia, nanging tanpa njalari tandha-tandha.#ALIH Chairul Nidom, sawijining virologist saka Universitas Airlangga babagan lelara tropis ing Surabaya, Jawa Wétan, nganakaké riset mandhiri; ngetès getih saka 10 babi sing katon séhat dikandhangaké cedhak peternakan pitik ing Jawa Kulon sing kena wabah flu burung, "Nature" nglapuraké.#ALIH Lima saka sampel babi ngandhut virus
Lima saka sampel babi ngandhut virus H5N1
Pamaréntah Indonesia wiwit dina iku nemu asil sing padha ing sawatara tlatah liya
Tès tambahan 150 babi ing sajabanè tlatah mau asilé négatif.
Seminari Seminari iku papan pendhidhikan kanggo calon rohaniwan Kristiani, kalebu Kristen sing ndhidhik pendeta utawa Katulik sing ndhidhik romo
Seminari asalé saka tembung Seminarium saka basa Latin sing kawangun saka tembung dhasar semen, kang ateges winih
Mila, Seminari ateges papan pawinihan
Maksudé, winih panggilan rohani sing ana ing siji wong, diuripaké kanthi pendhidhikan ing Seminari
Ing Gréja Katulik ana tataran Seminari Menengah (satingkat SMA) lan Seminari Tinggi (satingkat perguruan tinggi)
Seminari wujud sekolah-sekolah sing dianakaké déning pihak Kristen (Katulik, Ortodoks uga Protèstan) sarta Yahudi kanggo ndhidik calon pamimpin agamané
Sekolah-sekolah iki sok-sok karan uga sekolah teologi
Sekolah Alkitab menèhi pendhidhikan mèh sarupa, nanging orièntasi pendhidhikané racaké evangelikal utawa fundamentalis
Gelar akadhemik saka seminari-seminari Katulik Roma racaké diwènèhaké déning siji Univèrsitas Kepausan, sauntara ing kalangan seminari Protèstan ing Indonésia, kaya déné ing sekolah-sekolah umum liyané, pamènèhan gelar akadhemiké diatur déning Departemen Pendidikan Nasional
Sanadyan tujuan utama seminari ya iku nyiapaké lan nglengkapi mahasiswané kanggo pelayanan kaagamaan ing gréja utawa sinagoga, ana uga wong-wong sing sinau mung amarga péngin lewih nyinaoni kawruh kaagamaané utawa njerokaké kauripan spiritualé
Lulusan seminari ana uga sing makarya ing babagan-babagan liya ing sanjabaning pelayanan ing gréja utawa sinagoga, kaya ta upamané minangka pekerja sosial, guru, lan liya-liyané
Ngèlingi tujuan pendhidhikan siji seminari ya iku nyiapaké siji wong kanggo nglakoni pelayanan kaagamaan, mula program pendhidhikané racaké dipusataké ing patang babagan, ya iku: pembinaan kepribadian, pembinaan spiritual, pembinaan akadhemik, lan pembinaan pastoral
Pembinaan kepribadian dimaksudaké kanggo nyiptakaké pribadi pelayan babagan kaagamaan sing mateng saka segi émosional, jasmani, lan rohani
Pembinaan spiritual dilakoni kanthi mbiasakaké peserta dhidhik ngembangaké kauripan karohaniané kanthi manéka latihan spiritual (donga, retrèt, medhitasi, lsp.) Pembinaan akadhemik diantuki kanthi panyerakan èlmiyah marang manéka segi èlmu téologi
Peserta dhidhik sinau ngenani perkembangan èlmu téologi saka abad-abad pisanan tekan jaman sing mutakhir
Murid-murid mau uga sinau manéka studi téologi sing tumuwuh ing manéka papan ing donya, kalebu sajeroning kontèks studiné dhéwé
Pembinaan akadhemik iki sing dadi fokus utama pendhidhikan ing seminari sing wis mesthi murid-murid utawa seminaris diwekeli mawa pendhidhikan filsafat minangka pelayan teologi
Pambinaan pastoral dimaksudaké kanggo nyiapaké peserta dhidhik kanthi kelantipan panggembalaan sing dibutuhaké déning siji rohaniwan/wati
Manéka seminari mbekeli mahasiswa-mahasiswiné mawa kelantipan sajeroning mahami manungsa minangka pribadi (liwat èlmu psikologi) lan manungsa sajeroning lingkungané (liwat èlmu sosiologi-antropologi).
Pengaringan, Pejagoan, Kebumèn Pengaringan iku désa ing Kacamatan Pejagoan, Kabupatèn Kebumèn, Provinsi Jawa Tengah, Indonésia
Pengaringan ingkang salah satunggaling désa ingkang wonten pagunungan ing wewengkon kacamatan Pejagoan
Déné sisih ler berbatesan kaliyan Ds
watulawang, wétan kaliayan Ds
Peniron, Kidul kaliyan Ds
Kebagoran lan sisih kilèn berbatesan kaliyan Ds
Mayoritas pedamelan warga Pengaringan punika tani
Manawi radosan sapunika sampun eco..amargi sampun dipuncor
Manawi badhé pirso Ds
penagringan kanthi lengkap monggo pinarak wonten [Désa Pengaringan Online] utawi [MASNUHU ONLINE
Bagung, Prembun, Kebumèn Bagung iku désa ing Kacamatan Prembun, Kabupatèn Kebumèn, Provinsi Jawa Tengah, Indonésia
SMP Negeri 1 Blora SMP Negeri 1 Blora iku sekolah menengah pertama sing dumunung ing dalan DR
38, Blora, Jawa Tengah, Indonésia
SMP Negeri 1 Blora madeg tanggal 1 April 1946
Sajeroning lomba baris berbaris lan tata upacara gendéra tingkat provinsi Jawa Tengah tanggal 22-23 April 2009 sekolah ini kasil menang dadi juwara siji.
SMP Negeri 2 Blora SMP Negeri 2 Blora iku sawijining sekolah menengah pertama sing dumunung ing dalan Gunandar no.72, Blora Jawa Tengah, [[Indonesia
SMP Negeri 2 Blora madeg taun 1960, minangka terusan saka sekolah sadurungé ya iku Sekolah Guru B (SBG)
Kanthi metuné Surat Dudutan Mantri Pendidikan Pengajaran lan Kabudayan nomer 69691/SK/B/III taun 1959 tanggal 22 Juli 1959 ngenani penghapusan SGB, lan Surat Dudutan Mantri Pendidikan, Pengajaran lan Kabudayan nomer: 187/SK/B/III taun 1960 tanggal 25 Mèi 1960 sekolah iki wiwit nampa murid minangka siswa Sekolah Menengah Pertama.
Miturut Surat Dudutan Dirjen
Nomer: 1147A/C3/SK/2004 tanggal 5 Juli 2004, SMPN 2 Blora dipercaya minangka Sekolah Standar Nasional (SSN), lan ditingkataké dadi Rintisan Sekolah Bertaraf Internasional (SBI) wiwit taun ajaran 2008/2009
Kategori:Sekolah Menengah Pertama ing Indonesia
Orthomyxoviridae Orthomyxoviridae iku famili virus RNA sing nyakup limang genera: Influenzavirus A, Influenzavirus B, Influenzavirus C, Thogotovirus lan Isavirus
Telu genera pisanan bisa njalari influensa ing vertebrata, kalebu manuk (uga pirsani flu burung), manungsa lan mamalia liyané
Isaviruses nginfèksi salmon; thogotoviruses nginfèksi vertebrata lan invertebrata, kaya déné lemut
Nébula Nèbula (Latin: "pedhut", "limun"; pl
"nebulae" utawa "nebulæ", kanthi ligatur) yaiku mega antarlintang kang kapérang saka lebu, gas, lan plasma
Awalé "nébula" yaiku jeneng umum kang diwènèhaké kanggo kabèh obyèk astronomi kang sumebar, kalebu galeksi (galêksi) ing sanjabané Bimasekti (sapérangan conto saka naraguna biyèn isih ana; minangka conto, Galeksi Andromédha sok-sok ngrujuk ing "Nèbula Andromédha")
Laladan H II iku papan lairé lintang-lintang
Kawangun nalika mega molekul kang wiyar banget runtuh sangisoré gaya gravitasiné dhéwé, asring uga dijalari déning prabawa jeblugan supernova kang ana ing saceraké
Mega runtuh lan kafragmentasi, mbentuk nganti atusan lintang anyar
Lintang kang lagi waé kadhapur ngionisasi gas kang ana ing sekitaré nyiptakaké nébula emisi
Nebula kang liyané kawangun déning patining lintang
Sawijining lintang kang lagi ngalami transisi nuju tahap katai putih ngembusaké pérangan paling njabané kanggo mbentuk planetary nébula
Nova lan supernova bisa uga nyiptakaké nébula kang ditepungi minangka nova remnant lan supernova remnant.
Ribosom Ribosom iku organel cilik lan padhet sajeroning sel sing gunané minangka papan sintesis protéin
Ribosom dhiameteré watara 20 nm sarta kapérang saka 65% RNA ribosom (rRNA) lan 35% protéin ribosom (karan Ribonukleoprotein utawa RNP)
Organel iki mertalaké mRNA kanggo mbentuk ranté polipeptida (ya iku protéin) migunakaké asem amino sing digawa déning tRNA ing prosès translasi
Ing njero sel, ribosom kasuspensi sajeroning sitosol utawa kaiket ing retikulum endoplasma kasar, utawa ing membran inti sel.
Vakuola Vakuola wujud ruang njero sel sing isiné cuwèran ("cell sap" mawa basa Inggris)
Cuwèran iki ya iku banyu lan manéka dat sing larut ing njeroné
Vakuola tinemu ing kabèh sel tetuwuhan nanging ora ditemoni ing sel kéwan lan bakteri, kejaba ing kéwan uniseluler tingkat asor
Ing sel godhong diwasa, vakuola ndhominasi sapérangan gedhé ruang sel saéngga asring sel katon minangka ruang kosong amarga sitosol kadhesek nuju pérangan pinggiring sel
Kanggo tetuwuhan, vakuola duwé peran wigati banget sajeroning kauripan amarga mekanisme pertahanan uripé gumantung ing kamampuan vakuola njaga konsèntrasi dat-dat kalarut ing njeroné
Prosès alum, upamané, dumadi amarga vakuola kèlangan tekanan turgor ing dinding sel
Sajeroning vakuola kakumpul uga sapérangan gedhé bahan-bahan sing mbebayani kanggo prosès metabolisme sajeroning sel amarga tetuwuhan ora duwé sistem ekskresi sing èfèktif kaya déné ing kéwan
Tanpa vakuola, prosès kauripan ing sel bakal mandheg amarga dumadi kaconing reaksi biokimia.
Fisika plasma Fisika plasma iku salah sawijining babagan saka fisika sing nyinaoni gas kaionisasi sing ditepungi minangka plasma
Sajeroning fisika lan kimia, plasma (uga diarani gas kaionisasi amarga kawangun saka benda asifat gas sing kaionisasi déning panas) ya iku kaanan benda fase-gas mawa ènèrgi, sing asring diarani "kaanan benda kapapat", sing sapérangan utawa kabèh elektron ing orbit atom paling njaba wis kapisah saka atom utawa molekul
Asilé ya iku sawijining kolèksi ion lan elektron sing ora kaiket manèh siji lan sijiné
Amarga partikel-partikel iki kaionisasi (mawa momotan), gas iki solah bawané béda saka gas biyasa, contoné, tekané medan elektromagnetik
Kaanan benda iki pisanan diidhèntifikasi déning Sir William Crookes taun 1879, lan diarani "plasma" déning Irving Langmuir taun 1928
Perlakuan "fluid" biyasa teka saka kombinasi pepadhan Navier Stokes dinamika fluid lan pepadhan Maxwell Elektromagnetisme
Asil saka himpunan pepadhan iki, kanthi prakiran sing pas, diarani Magnetohidrodinamika (utawa MHD cekaké)
Fisika plasma wigati banget sajeroning astrofisika
Akèh obyèk-obyèk astronomi, kalebu lintang, piringan accretion, nebula, lan interstellar medium, kapérang saka plasma
Fisika plasma uga wigati sajeroning èlmu aerodinamika kaya ta hipersonik, amarga ing kacepetan hipersonik, interaksi saka gelombang kejut ("shockwave") lan lapisan watesan nyiptakaké panas sing ngionisasi udara ing kiwa-tengené badan pesawat mau
Iki dumadi, contoné, nalika pesawat ulang-alik lumebu manèh nuju atmosfir bumi
Fisika plasma uga dipigunakaké sajeroning nyinaoni fusi nuklir amarga akèh réaksi fusi dumadi sajeroning plasma.
Galaksi Andromeda Galaksi Andromeda uga ditepungi minangka Messier 31, M31, utawa NGC 224 iku salah sawijining galaksi ing sanjabané galaksi Bimasekti sing bisa disawang kanthi mata langsung, yèn dideleng ing wengi sing cerah, tanpa bulan lan tanpa polusi cahya
Strukturé mèmper karo galaksi Bimasekti ya iku wangun spiral
Leté watara 2,5 yuta taun cahya
Panggonané ing langit ya iku ing wilahan langit lor, watara 41 drajat ing saloré khatulistiwa langit, becik diamati watara wulan September, Oktober, November
Kanthi mata langsung, galaksi iki katon kaya déné pedhut tipis cilik ing langit lor, nanging yèn diamati nganggo tropong sing bisa ngetokaké lintang-lintang mbleret ing sapinggiring galaksi Andromeda, kanyata ukuran Andromeda bisa punjul ping 7 dhiamteré sudut bulan
Galaksi iki isiné watara 1 triliun lintang, lan obah nyeraki Bimasekti kanthi kacepatan watara 300 km/detik.
Theravada Buda Theravada, punika salah satunggiling ilèn agami Buda
Theravada asalipun saking kalih tembung ing salebeting basa Pali inggih punika: Thera lan Vada
Thera tegesipun sesepuh, lan vada tegesipun ajaran
Dados, Theravada tegesipun Ajaran Para Sesepuh
Maksudipun, Ajaranipun Sang Buda ingkang taksih dijaga kalih para bhikkhu sepuh tanpa nambahi utawa ngurangi ingkang sampun diajarke déning Sang Buda
Sedaya ajaranipun Sang Buda dikumpulake dados telung warna, inggih punika: Vinaya Pitaka, Sutta Pitaka, lan Abhidhamma Pitaka
Kabèh iku ditulis dados kitab sucine sedaya umat Buda ingkang dipunsebut Tipitaka
Kitab punika dipuntulis nganggé bhasa Pali
Ngantos punika, agama buddha ilèn Theravada taksih pepanggon ing nagari Sri Lanka, Thailand, Mianmar, Laos, Kambodia
Latar wingking Sang Buda miyos ing abad kaping 6 SM
Saksampunipun nggayuh Panerangan Sampurna ing yuswa 35 ngantos Mahaparinibbana ing yuswa 80, panjenenganipun nelasaken saumur gesangipun kanggé khotbah lan nyebaraken ajaran
Salebeting 45 taun, panjenenganipun ngasta lan khotbah siyang saha wengi, mung saré kalih jam sadinten.
Sidharta Gotama Buda Gotama dipunwiyosaken kanthi asma Siddhārtha Gautama (Sansekerta: Siddhattha Gotama; Pali: "katurunan Gotama ingkang gegayuhanipun kadugi"), panjenenganipun tumunten dados sang Buda (kanthi barès: tiyang ingkang sampun nggayuh Panerangan Sampurna)
Panjenenganipun ugi dipuntepangi minangka Shakyamuni utawi Sakyamuni ('tiyang wicaksana saking kaum Sakya') lan minangka sang Tathagata
Mega antarlintang Mega antarlintang iku jeneng umum sing diwènèhaké kanggo akumulasi gas, plasma lan lebu ing sajeroning sawijining galaksi
Mega antarlintang iku laladan sing kerapetané sadhuwuré rata-rata kerapetan medhium antarlintang
Gumantung ing kerapetan, ukuran lan suhu, hidrogen sing ana ing sanjeroné bisa awujud nétral (laladan H I), kaionisasi (laladan H II) ing wangun plasma, utawa molekul (mega molekul)
Mega nétral lan sing kaionisasi sok-sok diarani mega sing kasebar (difus), sauntara mega molekul sok-sok ngrujuk ing mega-mega kanthi kerapetan dhuwur.
Mega molekul Mega molekul iku salah sajinis mega antarlintang sing karapetan lan ukurané ngidinaké pambentukan molekul, akèh-akèhé sajeroning wangun molekul hidrogen, H2
Molekul iki sabenaré angèl didhetèksi, lan molekul sing dipigunakaké kanggo nglacak H2 iku CO (karbon monoksida)
Rasio antarané luminositas CO lan massa H2 racaké nyeraki konstan, sanadyan ana sapérangan alasan kanggo nyangsèkaké asumsi iki ing pangamatan sapérangan galaksi
Sajeroning Bimasakti, gas molekuler nyusun kurang saka sapersèn volume medhium antarlintang, sanadyan mangkono gas mau wujud pérangan paling padhet sing nyusun setengah saka gunggungé massa kabèh medhium antarlintang sing ana ing tlatah pérangan sajeroning orbit srengéngé nglilingi pusat galaksi.
Supernova "Kanggo seri novèl kanthi jeneng kang padha, pirsani Supernova (novèl)." Supernova ya iku jeblugan saka siji lintang ing galaksi kang mancaraké ènèrgi kang gedhé banget
Prastawa supernova iki nengeri akiré riwayat siji lintang
Lintang kang ngalami supernova bakal katon sumunar banget lan malah sumunaré bisa nganti ping atusan yuta cahya lintang mau saudurngé
Ènèrgi kang dipancaraké déning supernova gedhé banget
Malah pancaran ènèrgi kang dipancaraké nalika supernova dumadi sajeroning sapérangan detik waé bisa madhani pancaran ènèrgi siji lintang sajeroning kurun wektu yutanan nganti miliaran taun
Pancaran ènèrgi supernova bisa diétung dhedhasar sipat-sipat pancaran radhiasiné
Supernova biyasa dumadi amarga entèké umur siji lintang
Nalika bahan-bahan nuklir ing inti lintang wis entèk, ora bakal bisa dumadi réaksi fusi nuklir kang wujud panyokong urip siji lintang
Lan yèn wis ora bisa fusi nuklir iki ora bisa dilakoni, mula lintang bakal mati lan nglakoni supernova.
Tripitaka Tipiṭaka (Pali) utawa Tripiṭaka (Sansekerta) wujud Kitab Suci Agama Buda
Tipiṭaka kapérang saka 3 kitab (piṭaka), ya iku : Éwadéné kang katulis sajeroning basa Sansekerta ya iku:
Brahmanisme Brahmanisme punika pelopor agami Hindhu lan agami Buda
Agami punika tuwuh ing India pérangan lèr ing kalangan bangsa Arya ingkang dugi India kinten-kinten 8000 taun kapengker
Ciri khas utami agami punika wujud siklus antawis (pepati) lan kalairan malih (reinkarnasi) sarta pamérangan manungsa dados sekawan kasta ingkang bènten-bènten
Kasta punika ing basa Sansekerta dipunwastani warna.
Dharma Pirsani informasi ngenani Dharma ing KamusWiki
Dharma utawa darma (éjaan miturut KBBI) iku istilah kang dijupuk saka basa Sansekerta lan teges dhasaré ya iku kewajiban, aturan lan kabeneran
Saliyané ing basa Melayu utawa basa Indonésia ditepungi uga tembung derma kang dhedhasar tembung iki uga
Tembung dharma bisa ngrujuk manéka prakara
Sapérangan tokoh kang jenengé ngandhut tembung dharma: